Angyalföldi látványtár
2025-02-01 08:00 - 2026-05-31 20:00 (Europe/Budapest) | Angyalföldi Helytörténeti Gyűjtemény
Angyalföldi látványtár
Az Angyalföldi Helytörténeti Gyűjtemény célja, hogy a múlt tárgyi emlékeit megőrizze, feldolgozza, és a tárgyakon keresztül meséljen a kerület történetéről. Ezzel a szándékkal rendeztük be az Angyalföldi Látványtárat is, ami a XIII. kerület városrészeinek jellegzetes tárgyi örökségét mutatja be a látogatóknak. A bemutatott műtárgyaink folyamatosan bővülnek, így érdemes többször is visszatérni.
A belépés díjtalan!
Információ: helytorteneti@kult13.hu
Helyszín: Angyalföldi József Attila Művelődési Központ

Grafikusok és a XIII. Kerület!
2025-02-26 15:00 - 2025-10-10 16:30 | Városház Galéria
Grafikusok és a XIII. Kerület!
Csoportos kiállítás kerületi grafikusok alkotásaiból a Városház Galériában.

kiállító grafikusművészek:
Artner Margit (1954-2023)
Bánó Endre (1922-1992)
Engel Tevan István (1936–1996)
Gábor Imre
Gerle Margit
Gyurity Milán
Huber Tibor
Kótai Tamás
Nádas Alexandra
Olexa József
Pálfi György László
Pataki Tibor
Rába Lilla (1952-2003)
Rudas Klára (1919-1999)
Szurcsik József
Varga Zsófia
Vasvári László Sándor
Würtz Ádám (1927-1994)
Würtz Ádám Jr

A részvétel díjtalan!

Varga Patricia Minerva Munkácsy Mihály-díjas festőművész kiállítása
2025-03-06 17:30 - 2025-04-27 19:00 | RaM – Radnóti Miklós Művelődési Központ
Varga Patricia Minerva Munkácsy Mihály-díjas festőművész kiállítása

Megnyitó: 2025. március 6., csütörtök 17.30

Festek a tájban állva is az ott lévő tájat, és festek a műteremben is, ez utóbbi festményeimet Ágh István költő nevezte el egyszer Benső Tájaknak.
Ezeket a „tájakat” a szereplőik, a vonuló, vagy várakozó titokzatos alakok festik – ők fogják
ecsetemet.
„Tudunk egymásról, mint öröm és bánat.
Enyém a mult és övék a jelen.
Verset irunk – ők fogják ceruzámat
s én érzem őket és emlékezem” (József Attila)

A költők szavaiban utólag ráismerek festett világomra, és a születésükre, ezért ragadok ki egy-egy
sort a verseikből képeimhez cím gyanánt.
„Én úgy vagyok, hogy már száz ezer éve
nézem, amit meglátok hirtelen.
Egy pillanat s kész az idő egésze,
mit száz ezer ős szemlélget velem

Látom, mit ők nem láttak, mert kapáltak,
öltek, öleltek, tették, ami kell.
S ők látják azt, az anyagba leszálltak,
mit én nem látok, ha vallani kell.

Tudunk egymásról, mint öröm és bánat.
Enyém a mult és övék a jelen.
Verset irunk – ők fogják ceruzámat
s én érzem őket és emlékezem”
(József Attila)

E három versszak az utóbbi időkben tart teljességgel fogva, nem enged el a költő látomása, a felismert érzések: „Egy pillanat s kész az idő egésze, / mit százezer ős szemlélget velem”
Én festés közben érzem, ahogyan kitágul az idő. Adott festési időben a fenti 3 versszak minden végtelensége jelen van, és a vászonra /papírra kerül.
Amiről József Attila írt, azt nekem képtelenség lenne szavakba fogalmaznom, de festészetbe tehetem, és érzem, hogy még tennem kell.

A kiállítást megnyitja: Szemadám György Munkácsy Mihály-díjas festőművész, művészeti író és filmrendező, érdemes és kiváló művész. A Magyar Művészeti Akadémia Képzőművészeti tagozatának tagja (2004).

A részétel díjtalan!

Basa Anikó, Berschin Natalia és Gombos Zsófia kiállítása
2025-03-13 18:00 - 2025-04-04 19:00 | Újlipótvárosi Klub-Galéria
Basa Anikó, Berschin Natalia és Gombos Zsófia kiállítása
Megnyitó: 2025. március 13., csütörtök 18.00

3 szólam
3 tehetséges, még fiatal festőművész, három érzékeny nő, három sajátos világlátás. Az Újlipótvárosi Klub-Galéria termeiben Natalia Berschin, Basa Anikó és Gombos Zsófia művei lesznek láthatóak. Berschin erőteljes, drámai és zárt tájképei mellé Gombos Zsófia változatos témájú, de ugyancsak a mindennapok látványaiból merített alkotásai párosulnak. Basa Anikó már légiesebb, a valóságtól elemelt fények, esők, jegek látványait idézi képein és installációin. Három szólam, de mindhárom a Lét dicséretében kapcsolódik össze, sajátos harmóniában.
Sinkó István képzőművész, kurátor

A részvétel díjtalan!

Varasdy Iván és L. Ritók Nóra kiállítása
2025-03-20 18:00 - 2025-04-17 20:00 | Angyalföldi József Attila Művelődési Központ
Varasdy Iván és L. Ritók Nóra kiállítása
Megnyitó: 2025. március 20., csütörtök 18.00

A kiállítás címe: EGYÜTT – ÉRZÉS
A két kiállító két évtizede találkozott először egy továbbképzés kapcsán;

Ritók Nóra volt a képzésvezető (az akkor már sikeresen működő Igazgyöngy Alapítvány szakmai vezetőjeként), Varasdy Iván pedig a főiskoláról nemrég kikerült tanárjelölt volt, akire nagy hatást gyakorolt az a pedagógiai szemlélet, amelyet a képzésen megismert; a legfontosabb ezek közül a művészeti nevelés személyiségfejlesztő hatása, és az esélyegyenlőség hangsúlyozása. Mivel mind a ketten képzőművészetet tanítanak, elsősorban ezen a területen tudtak összekapcsolódni, több tematikus kiállítást is rendeztek tanítványaik alkotásaiból.

Ez az első alkalom, hogy saját grafikáikkal egy közös kiállítás kapcsán mutatkoznak be.

Ritók Nóra grafikái rendkívül érzékenyen megfogalmazott, vegyes technikával készült alkotások, amelyek a művész környezetében található motívumokból építkező szürreális-lírai dimenziót nyitnak meg a nézők előtt.

Varasdy Iván linómetszeteket készít. A nyomatok erőteljes kontrasztokkal, organikus formákat idézve vetítenek elénk egy ismert, illetve kevésbé ismert világot.
L.Ritók Nóra és Varasdy Iván művésztanárok bár eltérő stílusban, mégis hasonló érzésekről igyekeznek tudósítani művészetükben. A kiállított grafikák talán szürreális tájképek, talán lelki önarcképek, de mindenképpen az időtlenség és a végtelenség érzetét sugallják.

A részvétel díjtalan!

Lurkójátszó az AJAMK-ban
2025-04-01 09:00 - 12:00 | AJAMK – Lurkó Kuckó
Lurkójátszó az AJAMK-ban!
A program során a gyerekeknek lehetősége lesz kézműveskedni, zenés játékokkal ismerkedni és szüleiknek is lehetősége nyílik hordozási tanácsadáson és gyermekeikkel kapcsolatos beszélgetéseken részt venniük, szakértők segítségével. Csütörtökönként meghívott vendég előadóval várjuk a kicsiket.
Ajánlott korosztály: 0-3 éves kor

Belépődíj: 2 000 Ft/gyermek+1 kísérő/minden megkezdett óra, XIII. Kerületi Partnerkártyával: 1 000 Ft/gyermek + 1 kísérő/minden megkezdett óra

TSMT torna
2025-04-01 09:00 - 12:00 | AJAMK – Lurkó Kuckó
TSMT torna
A szenzomotoros tréning, a mozgás eszközével fejleszti, újrahuzalozza az idegrendszert, kijavítva a hálózaton keletkezett lyukakat, hibákat. A terápia során olyan 3 hónapos – 12 éves gyerekekkel foglalkozunk, akik valamilyen eltérést mutatnak azonos életkorú gyermektársaikhoz képest.

Pár probléma, amelyekkel a szülők szoktak hozzám fordulni:
– megkésett beszédfejlődés
– hiperaktivitás, ADHD
– megkésett mozgásfejlődés
– egyensúlyi problémák
– jobb-bal oldali, testközépvonal átlépés bizonytalansága
– bilaterális ( két testfelét) problémák
– tanulási nehézségek, veszélyeztetettség
– figyelmi problémák
– iskolaérettség

Minden esetben LongiKid® komplex vizsgálat előzi meg az egyéni vagy csoportos terápiát. LongiKid® vizsgálat Magyarországon egyedülálló neuroszenzomotoros vizsgálat, amely átfogó képet ad a gyermek mozgásos, kognitív, pszicho-szociális aktuális állapotáról, ezáltal beazonosítható az eltérően fejlődő funkciók és az idegrendszer állapota.

Jelentkezés: Tősérné Spalovszky Rita
egyéni és csoportos TSMT terapeuta és LongiKid® vizsgáló
hempergo.tsmt@gmail.com
06305289729

Tücsöktanya játszóház
2025-04-01 09:00 - 18:00 | Tücsöktanya
Tücsöktanya játszóház

hétfő-péntek 9.00-18.00
szombat 15.00-18.00
vasárnap 10.00-13.00

Részvételi díjak:
Hétköznap:
Játszóház hétköznap: 2.500.-Ft/gyermek/minden megkezdett óra

Hétvégén:
A Tücsöktanya játszóház hétvégi rendezvényeire a belépő: 3.000.-Ft/fő
Játszóház hétvégén: 3.000.-Ft/gyermek/3 óra

Kedvezmények:
XIII. Kerületi Kártyával rendelkezőknek:
Játszóház hétköznap: 500.-Ft/gyermek/óra
Játszóház hétvégén: 1.000.-Ft/3 óra/fő
A Tücsöktanya játszóház hétvégi rendezvényeire a belépő: 1.500.-Ft/család (2 felnőtt+3 gyerek)

LANU-testharmóniaprogram
2025-04-01 09:20 - 11:55 | Tücsöktanya
LANU-testharmóniaprogram

9.20- 9.50 Manó torna 2-3 évesek
9.55-10.25 Manó torna 1-2 éveseknek
10.30-10.50 Baba torna 6-12 hónaposoknak
10.55-11.30 Szülés utáni torna
11.35-11.55 Baba torna 0-6 hónaposoknak
Várandóság és a szülés ideje alatt igénybe vett izomzat megerősítésével, rugalmassá tételével támogatást nyújtok a mamáknak abban, hogy komfortosabban és jobban érezzék magukat a babával való együttlétben és a mindennapos tevékenységeik során. A gyakorlatok közben testükkel és gyermekükkel kapcsolatos kérdéseikre kapott válaszok segítségét nyújtanak abban, hogy jobban együtt tudjanak működni a babákkal és értsék testi és lelki folyamataikat.
Élményprogram babáknak és manóknak: a tér változatos alakításával, sporteszközök segítségével, szabad, de vezetett mozgásos játékra hívom a legkisebbeket. Szüleiknek folyamatos segítséget nyújtok abban, hogyan tudnak jelen lenni ebben a fontos, intenzív időszakban és hogyan segíthetik gyermekük fejlődését a mozgáson keresztül.
A foglalkozást vezeti: Horváth Éva rekreációs szakember, mozgásfejlesztő és perinatális szaktanácsadó

Belépődíj: játszóházi belépővel, XIII. Partner Kártyával kedvezményes!
Utolsó alkalom: június 17.

Kerekítő mondókás móka
2025-04-01 09:45 - 10:15 | Angyalföldi József Attila Művelődési Központ
Kerekítő mondókás móka az AJAMK-ban!
Félóra höcögés, göcögés, kacagás a Kerekítő mondókáskönyvsorozat ölbeli játékai, mondókái nyomán! Lovagoltatás, lógázás, hintáztatás, cirókázás, csúszdáztatás, zsuppolás élő hangszerjátékkal, népi hangszerekkel, népdalokkal, sétáltatókkal színesítve.

Információ: Tel: 0620-380-7232, E-mail: toleszter@gmail.com
Weboldal: www.kerekito.hu

Kobalt Stúdió kerámia szabadműhely
2025-04-01 10:00 - 20:00 | Angyalföldi József Attila Művelődési Központ
Kobalt Stúdió kerámia szabadműhely minden kedden és csütörtökön 10.00-20.00

Kobalt Stúdió az épület alagsorában üzemelő közösségi kerámiaműhely.
A stúdióban kedden és csütörtökön 10-20 óra között kötetlen formában, szakmai támogatás mellett lehet alkotni.
Ezen felül előre meghirdetett időpontokban tematikus workshopokat és rakuégetési eseményeket szervezünk.
A három órás alkalmak díja, amely magában foglalja az anyag és égetési költséget is:
Délelőtt (12 óra előtti kezdés esetén) 8.000 Ft/alkalom
Délután (12 óra után) 9.000 Ft/ alkalom
Öt alkalmas bérletet ára:
Délelőtti bérlet 36.000 Ft/ 5 alkalom
Délutáni bérlet 40.500 Ft/ 5 alkalom

Információ: Szilágyi Dóra, info@kobaltstudio.hu , 0670 285 2032

Kerekítő manó torna
2025-04-01 10:30 - 11:00 | Angyalföldi József Attila Művelődési Központ
Kerekítő manó torna az AJAMK-ban!

Kerekítő manó bábos jeleneteivel, ölbeli játékokkal, mondókákkal hangszerjátékkal, színeslabdás ejtőernyőzéssel, tornaszeres játéktérrel.
Ölbeli játékok, mondókák a Kerekítő könyvsorozat népi gyűjtése nyomán, dalokkal, hangszerjátékkal színesítve.

Információ: Tel: 0620-380-7232, E-mail: toleszter@gmail.com
Weboldal: www.kerekito.hu

Freestyle Dance Factory: Hip-Hop táncóra
2025-04-01 16:30 - 17:30 | Angyalföldi József Attila Művelődési Központ
Freestyle Dance Factory
Lényegünk:
Zene: Nem csak azért, mert erre mozgunk, hanem mert minden zene terápia. Segít ellazulni, vagy éppen felpörögni. A zene által különböző hangulatokat tanulunk, és a mozdulatokkal megtanuljuk kifejezni az érzéseket, mely összhangban van a zenével.
Mosoly: A mosoly azért fontos, mert ha esetleg rossz kedvünk van, és valaki ránk mosolyog, mi felnőttek is tudjuk, hogy sokkal könnyebb átlendülnünk. Ha pedig mindenki mosolyog, az energiák összeadódnak, és olyan frenetikus érzés támad mindenkiben, hogy az ember rászokik, és minden nap ezt az érzést akarja átélni.
Barátság: „Igazi közösség csak ott jön létre, ahol az emberek rejtélyes módon szeretik egymást. Vagyis barátok. Minden érdeken, valláson, politikán, társadalmi helyzeten és világnézeten túl.” (Müller Péter)
Ha ez a három tényező megvan, akkor nagyon könnyű mozdulatokat tanulni, a testünket koordinálni, és együtt mozogni.

További információ: Wahby Míra: +36302303578; wahbymira@hotmail.com
Weboldal: www.freestyledancefactory.hu

Gyermek néptánc
2025-04-01 16:30 - 18:30 | Angyalföldi Gyermek- és Ifjúsági Ház
Gyermek néptánc

minden kedden és csütörtökön 16.30 Rózsabimbó
minden kedden és csütörtökön 17.30 Ifjú Vadak
minden pénteken 19.30 Vadrosé

Információ: Fundák Kristóf +36 70 456 8236

Utolsó alkalom: június 13.

Weboldal: www.vadrozsate.jimdo.com

Mazsorett oktatás
2025-04-01 17:15 - 18:00 | Angyalföldi József Attila Művelődési Központ
Mazsorett oktatás minden kedden 17:15-18:00 és csütörtökön 17:15-19:15
Ismét mazsorett oktatás indul szeptembertől!
Szeretettel várjuk a mazsorettezni vágyó kis- és nagylányokat már 5 éves kortól, akik szeretnék elsajátítani a botforgatás és a tánc alapjait! A mazsorett egy olyan különleges műfaj, melynek során mozgás közben mazsorett botot, pompont, később pedig zászlót, szalagot használunk. A koreográfiák modern, fúvószenei feldolgozásokra készülnek, melyeket a gyerekeknek a későbbiekben lehetőségük nyílik fellépéseken, mazsorett fesztiválokon bemutatni. A mazsorett fejleszti a tartást, magabiztosságot ad, miközben a lányok egy közösséggé kovácsolódnak, és közös élményeket szereznek.
Az Angyalföldi Mazsorett Együttes tavaly szeptemberben alakult, és jelenleg két csoporttal működik. A kezdő csoportot olyan kislányok alkotják, akik egy éve kezdtek ismerkedni a műfajjal, míg a felnőtt csoport nagylányai már korábban mazsoretteztek. Az elmúlt egy évben számos fellépést és megméretettést tudhatunk magunk mögött, ezekben pedig a következő tanév is bővelkedni fog.
Folyamatosan lehet csatlakozni és érdeklődni a megadott próbák időpontjában, illetve az alábbi elérhetőségeken:
Bessenyei Ditta, mazsorett oktató, Telefonszám: +36202019727, E-mail: budapestimazsorett@gmail.com

Aerokid
2025-04-01 17:30 - 18:30 | Angyalföldi József Attila Művelődési Központ
Gyermek tánctanfolyam

További információ: +3670 364 57 48

Csuka Mónika Énekesek Klubja
2025-04-01 17:30 - 20:30 | Angyalföldi József Attila Művelődési Központ
Csuka Mónika énekiskolája az AJAMK-ban!
Hitvallásunk, hogy az Énekiskola egy egymást tisztelő, segítő és szerető Család legyen. A CSUKA MÓNIKA ÉNEKISKOLA 1991. óta működik. Az iskola célja, hogy a pop zene iránt érdeklődő fiatalokat, felnőtteket segítse az előadó-művészetben, hangképzésben, a színpadi és divattáncokban, a kommunikációban.

3 az 1-ben torna
2025-04-01 18:00 - 19:00 | Angyalföldi József Attila Művelődési Központ
3 az 1-ben torna az AJAMK-ban!
Keringésfokozó alakformálás- gerinc és gátizomtorna egyben keddenként 18 órától.
Jelentkezés és információ: Maár Györgyi tanfolyamvezetőnél tel: 06/30 524-6815 email: info@georgiafitness.hu
www.georgiafitness.hu

Gerincjóga
2025-04-01 18:00 - 19:15 | Angyalföldi József Attila Művelődési Központ
GERINCJÓGA az AJAMK-ban!

MINDEN KEDDEN 18.00-19.15
Saját jógamatrac szükséges!
Csak egy példát említve: a mai ember alapvető életmódja, a sok ülés, a kijelző hosszas nézése nap, mint nap, káros hatással van az egészségre és többek között elváltozást eredményezhet az ember tartásában.
A gerincjóga alapvetően a megelőzést és a gerinc egészségének megőrzését célozza meg különböző gyakorlatsorokon keresztül.
Foglalkozásaim során, saját tempódat és adottságaidat figyelembe véve, ismertetem meg veled a különböző gyakorlatokat, és azoknak a helyes felépítését, alkalmazását. Minden gyakorlás alkalmával plusz információkkal látlak el, amiket a mindennapi életben is alkalmazhatsz egészséged fenntartása érdekében. Az óráimon ügyelek rá, hogy nyugodt, kellemes légkört teremtsek, amiben teljes nyugalommal ellazulhatsz.
A terem kapacitása korlátozott, így kérlek, ha teheted az alábbi e-mail címen jelentkezz be az órára!
További információ/bejelentkezés:
www.yogigi.hu
E-Mail: brigitta.yogigi@gmail.com

Várlak szeretettel!
Kovács Brigitta
Gyermek, Ifjúsági, Hatha, Női, Gerinc-,
Mobility Jóga Oktató és Meditációs Tréner
